[{"text_idx": "#000003", "text": "Priit Suve: miks 50 km/h on alampiir ehk Kriitika kui praktika"}, {"text_idx": "#000004", "text": "50 km/h on alampiir, sest see on va\u0308him, mida turvalisuse heaks teha saan. Kiiruseku\u0308simus on ta\u0308nuva\u0308a\u0308rne, paljusid puudutav ja arusaadav ning on heaks po\u0303hjuseks ra\u0308a\u0308kida kriitikast teistmoodi, kui praktikast. Ta\u0308psemalt, immanentsest kriitikast viisil, mis aitab mo\u0303ista selle vo\u0303imalusi sotsiaalsete probleemiga tegelemiseks, kirjutab Priit Suve."}, {"text_idx": "#000005", "text": "Immanentse kriitika sisuks on kritiseeritava sotsiaalse na\u0308htuse toimeloogikaid puudutavate va\u0308a\u0308rtuste vo\u0303i normide vo\u0303i praktikate u\u0308ksteist vo\u0303imestavate vastuolude paljastamine eesma\u0308rgiga muuta midagi paremaks, hoidudes samal ajal uutest konfliktidest.1"}, {"text_idx": "#000006", "text": "Sestap ongi siinse essee eesma\u0308rk na\u0308idata, kuidas kiirusepiirangu eiramise, kui u\u0308he levinud u\u0308hiskondlik praktika kriitiline mo\u0303testamine, vo\u0303imaldab selgemini mo\u0303ista nii olemasolevat kui luua tingimused muutusteks. Essee eesma\u0308rk ei ole normatiivne, see ei kuuluta to\u0303de ega u\u0308tle, kuidas keegi ka\u0308ituma peaks."}, {"text_idx": "#000007", "text": "Alustuseks selgitan internse, eksternse ja immanentse kriitika erisusi; seeja\u0308rel analu\u0308u\u0308sin kiiruseku\u0308simust immanentse kriitika perspektiivist ja siis aitan siinse essee kriitikuid."}, {"text_idx": "#000009", "text": "Igapa\u0308evases ko\u0303nepruugis on kriitika sageli negatiivse konnotatsiooniga ning va\u0308a\u0308riks ehk eraldi kriitilist analu\u0308u\u0308si, kuid see ja\u0308a\u0308b esialgu ko\u0303rvale. Siin tegelen kriitika vo\u0303imaluste su\u0308steemsema mo\u0303testamisega, mis ei ole ajaraisk, vaid juhatab kvalitatiivselt asjakohasemate praktikateni."}, {"text_idx": "#000010", "text": "Sotsiaalkriitikaks tundub olevat kaks vo\u0303imalust. U\u0308hel juhul tuleb leida mingi (moraalne) argument sotsiaalse probleemi lahendamise o\u0303igustamiseks ning siis see argument realiseerida. Sellisel juhul on tegemist n-o\u0308 eksternse kriitikaga."}, {"text_idx": "#000011", "text": "Teisel juhul ei ole sotsiaalse probleemiga tegelemiseks vaja otsida va\u0308list argumenti, sest ei eeldata, et on olemas mingi sellest sotsiaalset probleemist eraldiseisev normatiivne to\u0303de. Sotsiaalse probleemiga tuleb tegeleda osaliste poolt tunnustatud po\u0303himo\u0303tete kaudu. Sellisel juhul on tegemist kommunitaarse vo\u0303i internse kriitikaga."}, {"text_idx": "#000012", "text": "Kuid on olemas ka kolmas vo\u0303imalus: immanentne kriitika.2 Viimase puhul on tegemist sotsiaalkriitikaga, mis vo\u0303tab arvesse nii sotsiaalset praktikat loovat ka\u0308itumist kui osaliste teadlikkust standarditest, millega vastuollu minnakse. Immanentse kriitika eesma\u0308rk on standarditega vastuolus olevate praktikate u\u0308mberkujundamine.3"}, {"text_idx": "#000013", "text": "Immanentse kriitika va\u0308ljakutseks on demonstreerida sotsiaalprobleemi konstitueerivaid mehhanisme; siin ei tegeleta pelgalt sotsiaalse praktika ja normi vastavuse ku\u0308simusega ha\u0308lbiva praktika aspektist, vaid ku\u0308sitakse ka normi vastavusest reaalsusele."}, {"text_idx": "#000014", "text": "Kui internse kriitika pu\u0308u\u0308dluseks on normi ja praktika harmoonia taastamine, siis immanentne kriitika pu\u0308u\u0308dleb uue kvaliteedi poole. Ei keskenduta normile endale (nii nagu internse kriitika puhul), vaid eeldatakse erinevaid vaateid nii normile kui selle suhtele reaalsusega."}, {"text_idx": "#000015", "text": "Immanentne kriitika eeldab, et standardeid kehtestav kontekst on samuti vastuoluline ning tegu on su\u0308steemse probleemiga, milles peituvate pingete vo\u0303i konfliktide selgitamine avab mo\u0303istmise ja dialoogi kaudu vo\u0303imaluse asjakohaste muutuste esilekutsumiseks.4"}, {"text_idx": "#000018", "text": "Internse kriitika na\u0308iteid vo\u0303ib igau\u0308ks leida meediast. Na\u0308iteks leidub hulgaliselt arvamusi, kus karistuste karmistamisega pu\u0308u\u0308takse lahendada mo\u0303nd sotsiaalse ka\u0308itumise probleemi. See ta\u0308hendab, et sotsiaalse praktika muutusteks arvatakse karistamine olevat o\u0303ige vahend - osalised karistamist vahendina iseenesest ei vaidlust -, kuid seda vahendit tuleb lihtsalt \"tuunida\" ehk karistusi tuleks karmistada."}, {"text_idx": "#000019", "text": "Nii eksternne kui ka internne kriitika vo\u0303ivad analu\u0308u\u0308sivahendina olla teatud juhtudel sobilikud, kuid sotsiaalsete praktikate asjakohastamise kontekstis juhatavad mo\u0303lemad nullsummama\u0308ngu, mille kasulikkus u\u0308hiskondliku elu korraldamisel on u\u0308sna kaheldav."}, {"text_idx": "#000020", "text": "Vastanduste, vo\u0303itjate ja kaotajate kujutamine on ja\u0308tkusuutliku u\u0308hiskonna kujunemisel to\u0303keteks, mida tuleb u\u0308letama hakata."}, {"text_idx": "#000021", "text": "Immanentne kriitika, selle pooldajate arvates ja u\u0308lal po\u0303gusalt puudutatud argumentidele tuginedes, pu\u0308u\u0308ab u\u0308letada eksternse ja internse kriitika puudused ning mo\u0303ista su\u0308steemseid vastuolusid, mille u\u0308mbermo\u0303testamine juhataks positiivsete kvalitatiivsete muutusteni."}, {"text_idx": "#000022", "text": "Kiiruseku\u0308simus ei pea tingimata konflikti ta\u0308histama"}, {"text_idx": "#000023", "text": "Transpordiameti 2020. aasta kohta vahendatud andmetel \"so\u0303idab linnades ja asulates lubatud suurima kiiruse piires 56% (2019. aastal 54%) juhtidest.6\" Niisiis on normi (piirkiirus) ja igapa\u0308evase (liiklus)praktika suhe u\u0308sna problemaatiline ning sellega tegelemiseks oleks kasulik kaaluda paljusid ideid. Siin kasutan immanentse kriitika vo\u0303imalusi."}, {"text_idx": "#000024", "text": "\"Lahenduseks aga ei piisa internsest kriitikast ehk normi ja praktika konflikti olemasolu demonstreerimisest ning normi u\u0308ldise vajalikkuse to\u0303demisest.\""}, {"text_idx": "#000025", "text": "Alustuseks on vajalik mo\u0303ista, kas normi ja praktika erisus on u\u0308ldse olemas. U\u0308lalviidatud andmetel kiirusepiirangu ja sellest kinnipidamise ebako\u0303las suurt kahtlust ei ole. Lahenduseks aga ei piisa internsest kriitikast ehk normi ja praktika konflikti olemasolu demonstreerimisest ning normi u\u0308ldise vajalikkuse to\u0303demisest."}, {"text_idx": "#000027", "text": "To\u0303si, viimane ei ole ainus po\u0303hjus normi eiramiseks. Na\u0308iteks vo\u0303ib oletada, sest asjakohaseid andmeid ei ole saadaval, et va\u0308hemalt mo\u0303ned autojuhid u\u0308letavad piirkiirust po\u0303hjusel, et nad ei soovi hilineda (n-o\u0308 korralikud inimesed) vo\u0303i tahavad kokkulepetest kinni pidada (n-o\u0308 so\u0303napidajad)."}, {"text_idx": "#000028", "text": "Paradoksaalselt aga teeb just kiirusepiirang vo\u0303imalikuks nii (aja) planeerimise kui (ajaliste) kokkulepete so\u0303lmimise. Piiranguteta u\u0308hiskonnas on kohalejo\u0303udmine loterii, sest on vo\u0303imatu adekvaatselt ennustada teiste liiklejate ka\u0308itumist."}, {"text_idx": "#000029", "text": "Niisiis on piirangud u\u0308ldiselt vajalikud, kuid need mo\u0303jutavad va\u0308ltimatult ka praktikaid. Liikleja seisukohast ebaadekvaatne piirang on sissejuhatuseks normi rikkumisele. Lisaks normi kehtestajale ja normi subjektile on liikluskorralduses veel hulgaliselt osalisi, kel ko\u0303igil vo\u0303ivad olla teatud erinevad vaated nii normile endale kui selle rakendamise praktikatele."}, {"text_idx": "#000030", "text": "Immanentne kriitika otsib lisaks normi ja praktika konfliktile ka su\u0308steemseid vastuolusid, mis vo\u0303iks juhatada positiivsete muutusteni praktikas. Siin tuleb ma\u0308ngu u\u0308ks immanentse kriitika vo\u0303imekuse tugitala: immanentne kriitika tegeleb u\u0308hiskondlike praktikate, mitte u\u0308ksiku Anu vo\u0303i To\u0303nu praktikatega."}, {"text_idx": "#000033", "text": "Kui selline ta\u0308hendus saab igapa\u0308evaseid heakskiidu kinnitusakte ko\u0303ike u\u0308hiskonnakihte la\u0308bivate na\u0308idete kaudu, siis vo\u0303ib muutuseid esile kutsuda olla keeruline. Ei ole ju haruldased olukorrad, kui piirkiirust eiravas u\u0308htses liiklusvoos veereb mo\u0308o\u0308da meedia vahendusel tuttav riigivalitsemisele la\u0308hedalseisev isik vo\u0303i na\u0308iteks politseiva\u0308rvides so\u0303iduk."}, {"text_idx": "#000034", "text": "Nu\u0308u\u0308d, mil esialgseid to\u0303endeid nii normi-praktika kui ka su\u0308steemsetest vastuoludest on piisavalt, juhatavad need ka vo\u0303imalike lahendusteni. Ja neid lahendusi on palju, kuid ko\u0303nealuse konflikti ulatusele (umbes pooled juhtidest ei pea piirkiirusest kinni) ja institutsionaalsele kontekstile (surved edukaks olemiseks ja kiirustamiseks) mo\u0303eldes, on u\u0308ks vo\u0303imalus muuta nii perspektiivi kui objekti."}, {"text_idx": "#000035", "text": "To\u0303si, ilmselt oleks endiselt kasulik tegeleda ka nii normide asjakohastamisega kui praktikatega (sh ennetus, jms), kuid to\u0303siseltvo\u0303etava muutuse esilekutsumiseks vo\u0303ib sellest ja\u0308a\u0308da va\u0308heks ning see vo\u0303ib vo\u0303tta va\u0308ga kaua aega."}, {"text_idx": "#000036", "text": "Perspektiivi muutmise na\u0308iteid teistest valdkondadest on palju. John F. Kennedy vo\u0303ttis eesma\u0308rgiks saata inimene Kuule ku\u0308mnendi lo\u0303puks7, mitte arutleda selle u\u0308le, kas, millal ja kuidas kosmosesse minna ning see on perspektiivi muutuste demonstreerimisel u\u0308ks levinud na\u0308idetest. Argisema na\u0308itena vo\u0303ib vist to\u0303deda, et mo\u0303nikord on po\u0303himo\u0303tteliste muudatuste esilekutsumiseks kasulik vahetada operatsioonisu\u0308steemi, mitte laveerida erinevate a\u0308ppide vahel."}, {"text_idx": "#000037", "text": "Objekti vahetamine ei ole va\u0308hem ta\u0308htis perspektiivi vahetamisest. Selle asemel, et o\u0308elda teistele, mida tegema peab vo\u0303i kiruda viletsaid norme, vo\u0303ib ju ise tasapisi liikuma hakata."}, {"text_idx": "#000039", "text": "U\u0308helt poolt vo\u0303ib eeldada, et arvamust u\u0308lempiirist toidab liiklusseaduse so\u0303nastus lubatud so\u0303idukiirusest (\"Suurim lubatud so\u0303idukiirus on asulasisesel teel 50 kilomeetrit tunnis\"8)."}, {"text_idx": "#000040", "text": "Teisalt, veidi ja\u0308rele mo\u0303eldes, on raske vaielda, et selline so\u0303nastus on lihtsalt o\u0303igusaktis kasutatav stiil ja u\u0308hiskonna turvalisuse aspektist on kiiruse reguleerimise eesma\u0308rgiks \"suurendada ko\u0303igi liiklejate, aga eelko\u0303ige jalaka\u0308ijate ja so\u0303itjate liiklusohutust9\"."}, {"text_idx": "#000041", "text": "Nii nagu essee alguses lubasin, olen kaugel sellest, et o\u0308elda kellelegi, kuidas tuleb ka\u0308ituda vo\u0303i o\u0303hutada arutelu piirkiiruse vms normi muutmiseks. Ajaloost on ha\u0308sti teada, mida juhiste andmine endaga kaasa vo\u0303ib tuua."}, {"text_idx": "#000042", "text": "Sestap piirdungi immanentse kriitika kui mo\u0303tteviisi demonstreerimisega ning mo\u0303istan kriitikat kui praktikat, st keskendun iseenda praktikatele.10 Ja kui juhtumisi on selliseid palju, siis vo\u0303ibki toimuda muutus, kus kaotajaid ei ole ning vo\u0303itjad on nii valitsejad, kelle sa\u0308raval juhtimisel ko\u0303ik aset leidis kui valitsetavad, sest on po\u0303hjust so\u0303na pidada ja kokkuleppeid so\u0303lmida."}, {"text_idx": "#000043", "text": "Suures osas saab no\u0303ustuda nii Noam Chomsky kui ka Thomas Hobbsesiga. Chomskylt teame, et (vo\u0303imule) to\u0303e ra\u0308a\u0308kimisest ei ole mingit mo\u0303tet11 muuhulgas po\u0303hjusel, et adressaat teab to\u0303de isegi ja Thomas Hobbesilt12, et normide eesma\u0308rk ei ole piirata inimeste vaba liikumist, vaid suunata ja hoida neid sellises liikumises, et nad endale oma hoogsates pu\u0308u\u0308dlustes, la\u0308bematuses vo\u0303i ettevaatamatuses viga ei teeks, sest piirete eesma\u0308rk ei ole ra\u0308ndaja takistamine, vaid rajal hoidmine."}, {"text_idx": "#000045", "text": "Vo\u0303ib ku\u0308ll vaielda selle u\u0308le, mis on ikkagi need faktorid, mis teevad u\u0308he u\u0308hiskonna teisest edukamaks, kuid raske on vaielda selle u\u0308le, et va\u0308heedukaid u\u0308hiskondi iseloomustab madal o\u0303pivo\u0303ime. Siinne essee vo\u0303ib kellegi arvates na\u0308iteks olla viletsas stiilis, puuduliku argumentatsiooniga, realiseerimatute mo\u0303tteka\u0308ikudega, vms, kuid see on va\u0308him, mida teha sain."}, {"text_idx": "#000047", "text": "Tallinn otsustab la\u0308hiajal, kas rattaradu hakatakse uuesti punaseks vo\u0303o\u0303pama"}, {"text_idx": "#000048", "text": "USA-s kasvas Covidi ajal ja\u0308rsult liiklusraevust ajendatud tulistamiste arv"}, {"text_idx": "#000049", "text": "Taavi Lepik: ra\u0308a\u0308gime elektriautode puhul so\u0303iduulatuse asemel kvaliteedist"}, {"text_idx": "#000050", "text": "Oliver Laas: nutilinnad su\u0308vendavad so\u0303ltuvust tehnoloogiast"}, {"text_idx": "#000051", "text": "Analu\u0308u\u0308s: autoku\u0308llust va\u0308hendab lihtsate lahenduste asemel suurem paindlikkus"}, {"text_idx": "#000052", "text": "Paavo Matsin: just realism on praegusel ajal hullumeelne"}, {"text_idx": "#000053", "text": "Peeter Espak: miks teadus ei na\u0308i enam usaldusva\u0308a\u0308rne"}, {"text_idx": "#000055", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000057", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000058", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000061", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000062", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000066", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000072", "text": "Barcelona po\u0308o\u0308ras viimase ku\u0308mne minutiga 0:2 kaotusseisu vo\u0303iduks"}]